ועדת המשנה לעניין מפוני גוש קטיף, כנסת 18, פרוטוקול מספר 3, 2011-12-12 13:35

אורי אריאל: ישיבת ועדת המשנה למפוני גוש קטיף וצפון השומרון.

אורי אריאל: בתחילת הישיבה אני אבקש לברך בשמי, בשמנו, את הרב אופיר כהן, יושב ראש מנהלת תנופה.

אורי אריאל: ברכות גדולות.

אורי אריאל: יש עבודה גדולה.

אורי אריאל: רוצים שתגמור אותה מהר עד 2013.

אורי אריאל: אנחנו מבקשים לגמור אותה עד 2012, עד סוף השנה הבאה.

אורי אריאל: הלוואי שתצליח.

אורי אריאל: אנחנו עומדים לרשותך, זאת מטרת הועדה פה, לעזור לכם, וכולכם, ולך כיושב ראש מנהלת תנופה.

אורי אריאל: אנחנו מאחלים בהזדמנות הזאת גם הצלחה לבנצי ליברמן שהתמנה להיות יושב ראש רמ"י נדמה לי, רשות מינהל מקרקעי ישראל.

אורי אריאל: ואנחנו מאחלים לכל מי שפה שיתקדם באותו קצב לטובת הדברים השונים.

אורי אריאל: אנחנו לא התכנסנו הרבה זמן ולא כי הכל בסדר, יש הרבה דברים שמתקדמים, ברוך השם.

אורי אריאל: באופן טבעי אנחנו מדברים על הנושאים הבעייתיים שאנחנו רוצים בכוחות משותפים לפתור אותם.

אורי אריאל: אין פה כוונה להתנגח ואין פה כוונה להאשים, אלא לראות איפה יש פקקים ואם אנחנו יודעים לעזור בפתרונם אז יהיה זה שכרנו בעמלנו.

אורי אריאל: אני מבקש מהרב אופיר כהן לפתוח באיזה שהיא סקירה כללית קצרה, לא ארוכה, ואחרי זה אנחנו נעבור לסעיפים.

אורי אריאל: עשינו בהם גם קצת שינויים, אבל נגיע סעיף, סעיף ונדבר עליו.

אורי אריאל: בכל מקרה, כפי שידוע, אצלנו לא חשוב מתי מתחילים, גומרים בזמן, והזמן הוא 2:30 הכי מאוחר.

אורי אריאל: שעה זה מספיק ואחרי זה נלך כל אחד לעבודתו.

אורי אריאל: בבקשה הרב.

אופיר כהן: תודה רבה.

אופיר כהן: יישר כוח על הברכות.

אופיר כהן: אני מניח שאני אזדקק להם בהמשך.

אופיר כהן: המינהלת לא חדשה והעבודה עם מתיישבי גוש קטיף היא גם לא חדשה, אבל השלב שבו אנחנו נמצאים הוא שלב אחר.

אופיר כהן: זאת אומרת, אחרי הסבב האחרון של החקיקה והתיקונים שהיו בהחלטות ממשלה, ומה שנקרא: חתימה.

אופיר כהן: אז אנחנו מגיעים לשלב אחר, אבל השלב הזה הוא לא פחות חשוב, אולי הוא יותר חשוב, כי בסופו של דבר הוא השלב הקובע אם אנחנו עשינו את מלאכתנו או לא.

אופיר כהן: בסופו של דבר שכולם ימצאו את עצמם בבית ולראות שכל הדברים שהוחלטו – ליישם אותם, וכל התיקוני חקיקה שייכנסו לעבודה.

אופיר כהן: אנחנו עכשיו סך הכל שבוע ימים, פחות או יותר, מאז שנכנסתי.

אופיר כהן: לתת משהו ארוך מידי זה ממש לא לעניין, אבל וודאי שהעבודה שלנו היום תתמקד בעבודה פרטנית.

אופיר כהן: יש תאריך תפוגה, יש תאריך יעד של 2013 שקבעה הממשלה ואנחנו רוצים לעמוד בתאריך הזה, ואנחנו רוצים שעד התאריך הזה, אם אפשר לפני, הלוואי, אבל הלוואי שנגיע בתאריך הזה, נגיע לכך שבאמת לא נשארו אנשים באתרים הזמניים וכולם עברו לבית הקבע.

אופיר כהן: לצורך כך יש פה נושאים שנתייחס אליהם אחר כך, אבל רק כהכוונה כללית, אם רוצים לעמוד במשימות אז זה לא צריך להיות ארגון מתכלה, חס וחלילה, שכל חודש ירד בו אי אילו עובדים ואז נגיע עד 2013 שלא יהיה אף אחד, אלא עם כל העובדים שקיימים, עם התקנים שקיימים שסוכמו שנאייש אותם כמו שצריך, שיהיה מספיק כוח לעמוד במשימות, כדי שנגיע לתאריך היעד כשכולם קיבלו את הטיפול שלהם, וכל אחד עבר לביתו.

אורי אריאל: תודה לרב אופיר כהן.

אורי אריאל: אנחנו מתחילים.

אורי אריאל: הסעיף הראשון שלנו – היתרי בניה במזרח לכיש.

אורי אריאל: לצורך זה הזמנו את חברנו צביקה קדמן.

אורי אריאל: אני רוצה לבקש מדורון, אתה מציג את הבעיה?

אורי אריאל: מי מציג את הבעיה פה?

דורון בן שלומי: כרגע אין אחרים, אז אני.

אורי אריאל: בוא תציג את הבעיה ואחרי זה צביקה קדמן, ואחרי זה אם יש נוספים שירצו להיכנס.

אורי אריאל: בבקשה.

אורי אריאל: מה יש היום?

דורון בן שלומי: זהו.

דורון בן שלומי: א' – ראוי לציין שיש היום, נקבעה ישיבה, לפחות גם נציגים ... יהיו שמה, ב – 5 אחרי הצהרים שהמינהלת יזמה, נכון?

אופיר כהן: כן.

דורון בן שלומי: שמנהלת תנופה יזמה את הפגישה, פגישת עבודה, שם ירדו אולי הפרטים.

דורון בן שלומי: אני ממש לא מצוי בפרטים.

דורון בן שלומי: אני מצוי אבל בשורה התחתונה.

דורון בן שלומי: אני אומר במסגרת שרשרת התחנות שאנשים בדרך לבית הקבע צריכים לעבור אז זה הסכם העתקה, או הסכם כזה או אחר, קבלת מגרש מפותח, היתר בניה ובניית הבית.

דורון בן שלומי: בסוף כל משפחה עוברת את התחנות האלה.

דורון בן שלומי: בסיכומו של יום, אני אומר, בסיכומו של יום, בלי לרדת יותר מידי לפרטים, אני אישית בונה בנטע, למי שלא יודע, נמצא שם בבניה מרוכזת שיש שמה כ – 25, 26 משפחות בבנייה עצמה.

דורון בן שלומי: לכן אני יכול, אני מכיר מקרוב, אני אומר שוב, אני לא הייתי מספיק בועדה, אבל ברמה העקרונית מאד, יש, אצלנו לפחות בנטע, כ – 30 משפחות שכבר נמצאות מעל חצי שנה בועדה.

דורון בן שלומי: בשורה התחתונה אני אומר משהו אחד: חצי שנה אנשים נמצאים בועדה.

דורון בן שלומי: קצת יצא לנו לדבר על זה וברור שיש פה בעיות שאולי גם בעיות של אדריכלים, ובעיות של המשפחות, ובעיות של כולם.

דורון בן שלומי: אני אבל בא ואומר עדיין, השורה התחתונה של חצי שנה של, אני חושב שבניה מרוכזת היא דווקא דגם למשהו שהוא לא מתפרע, אלא זה דגמים סטנדרטיים שאחר כך מלבישים אותם על המגרשים.

דורון בן שלומי: אם גם בבניות המרוכזות, ולא רק בפנטזיות של אנשים פרטיים.

דורון בן שלומי: אנחנו נמצאים במצב שאנשים בועדה חצי שנה, זה הרבה זמן.

דורון בן שלומי: אני מזכיר אפילו שבזמנו היה איזה חוק, שעשינו תיקון חוק, כי חשבנו שתוך 45 יום אנשים יקבלו ועדה.

דורון בן שלומי: אז מה שכן צריך להגיד: לפעמים זה לא שוכב בועדה עצמה הרבה זמן בלי תגובה, אנשים יחסית מקבלים, יכולים לקבל תגובה, יכול לקחת משבועיים, חודש וחצי.

אורי אריאל: השאלה אם האנשים עושים מה שהועדה מבקשת מהם?

אורי אריאל: הרי יש לה הערות לועדה.

דורון בן שלומי: בסיכומו של יום, אני אומר שוב, נמצא פה צביקה, אני אומר משהו מאד זה, בסיכומו של יום אנשי המקצוע הם האדריכלים.

דורון בן שלומי: אפשר תמיד לזרוק את הכל עליהם.

דורון בן שלומי: לבוא ולהגיד: זה האדריכלים לא בסדר.

דורון בן שלומי: מי לא בסדר פה זה אדריכלים, גם אם לא נמצאים פה בשולחן עכשיו, אז גם הם לא יוכלו אפילו להתגונן, וגם באופן עקרוני זה הכי קל לבוא ולהגיד: הם לא בסדר שהם לא עושים את מה שהם צריכים.

דורון בן שלומי: יכול להיות.

דורון בן שלומי: אתה יודע מה?

דורון בן שלומי: יכול להיות.

דורון בן שלומי: אני אומר רק: בואו ניקח את השורה התחתונה במסגרת התחנות האלה והתחילו הזה.

דורון בן שלומי: כרגע הראשונים של מזרח לכיש וגם בבאר גנים, זה הגל השני שעכשיו מגיע לועדה.

דורון בן שלומי: בניצן שכל הזמן שמה מטפטפים, למרות שהרוב עבר יש להם היתרים.

דורון בן שלומי: סך הכל יש כמות גדולה.

דורון בן שלומי: המינהלת נתנה תקציבים.

דורון בן שלומי: בסוף התחנות שלוקח לאנשים זה הרבה זמן, ואני אומר: בעיקר בסיפורים של בניה מרוכזת, מבחינתי זה דגם סטנדרטי והוא לא מופרע שאפשר להגיד: אנשים פה התפרעו.

אורי אריאל: אנחנו נשמע עכשיו את צביקה קדמן.

אורי אריאל: היות ואתם קבעתם ישיבה ביניכם,

צביקה קדמן: המינהלת.

אורי אריאל: אם אין צורך, המינהלת קבעה ישיבה עם צביקה להיום בשעה 5, אז אם אין צורך להאריך בזה ואתם מעריכים שתפתרו את זה שם, אז קצרו עכשיו.

אורי אריאל: בקיצור, תשמרו את הכוח לאחר הצהרים.

אורי אריאל: כן, בבקשה.

צביקה קדמן: דורון, המתכנן של הבניה המרוכזת זה?

דורון בן שלומי: יש לנו כמה מתכננים.

דורון בן שלומי: אצלנו זה 2, יש משרד פלטין, פלטין אדריכלות ששם אני נמצא.

דורון בן שלומי: ויש יפתח הררי שהוא אדריכל שני.

דורון בן שלומי: יש לנו שני אדריכלים ושניהם באותה בעיה.

קריאה: יש גם בבאר גנים.

דורון בן שלומי: ובבאר גנים זה אדריכלים אחרים.

אורי אריאל: בבקשה, עכשיו צביקה.

אורי אריאל: כן.

צביקה קדמן: אתן לכם בכלל מזרח לכיש.

צביקה קדמן: אנחנו לפני שבועיים הוצאנו היתר ראשון בבני דקלים, גבעות חזן.

צביקה קדמן: יש לי דו"ח שאומר שעד היום היתרים הוצאו השנה, סך הכל עם מבנה הציבור הוצאו 8, אבל מתוכם 3 בשבועיים האחרונים, אז אתמול חתמתי על עוד 4, זה הפרוטוקול, לא הספקנו לעדכן מיום חמישי.

צביקה קדמן: כלומר, שמה זה כבר רץ, זה מתפקד.

צביקה קדמן: אין לנו.

אורי אריאל: זה השאלה אם זה מטפטף או רץ?

אורי אריאל: כי זה לא אותו דבר.

צביקה קדמן: בקצב של ארבעה לישיבה.

צביקה קדמן: כל שבוע יש ישיבה אחת, אם לא שתיים, אז זה רץ, זה כבר רץ.

אורי אריאל: רגע, תעזור לי רק בחשבון.

אורי אריאל: יש בחזן כמה?

אורי אריאל: 250 מגרשים?

אסנת קמחי: 150.

צביקה קדמן: בחזן הוגשו עד היום.

אורי אריאל: לא, לא, רק שניה.

אורי אריאל: תעזרו לי.

אורי אריאל: עכשיו מדבר צביקה ותנו לי לשאול אותו שאני אבין, ואחרי זה אתם, מי שרוצה להוסיף – יוסיף.

צביקה קדמן: הוגשו אלינו 48 תיקים.

צביקה קדמן: נגיד ש – 4, 5 הם מבני ציבור מתוכם, בערך 43 הוגשו.

צביקה קדמן: מה שלא הוגש – לא סופרים.

צביקה קדמן: ברגע שהוצאנו אנחנו כבר ב – 7.

צביקה קדמן: זאת אומרת, בשבועיים האחרונים.

אורי אריאל: תן לי לשאול אותך רק שאלת הבהרה.

אורי אריאל: אתה אומר 5 בשבוע זה טוב.

אורי אריאל: אז אני לוקח תוך הנחה שלא יהיו 150 שיגישו, יהיו, סתם, 130.

אורי אריאל: אתה אומר שזה ייקח מה?

אורי אריאל: 30 שבועות בערך ההיתרים?

צביקה קדמן: לא שלושה שבועות.

צביקה קדמן: זה תלוי מתי יגישו.

אורי אריאל: מה הקצב שאתה מצפה?

אורי אריאל: תיאורטית, בסדר?

צביקה קדמן: אני מצפה שתוך שבוע, שבוע וחצי ייבדק, ואחרי זה, תלוי מתי מתקנים ומביאים את האישורים.

צביקה קדמן: כי תיכף נגיע למרשם ...

צביקה קדמן: אז זה כבר זז.

צביקה קדמן: מי שהגיש לבד ולא בבנייה מרוכזת שמתקדם, אנחנו הרבה מאד תיקים שם ממתינים שיתקנו.

צביקה קדמן: לגבי נטע – באמת בשעה טובה, בסוף השבוע שעבר הגיעו תיקונים של 7 תיקים שהם בבדיקה היום, מחר.

צביקה קדמן: אם תוקן טוב – אנחנו מקווים, אתם יודעים מה?

צביקה קדמן: שבוע הבא.

צביקה קדמן: אני לא רוצה להגיד, בזהירות השבוע תיקים ראשונים מתחילים לצאת בנטע.

צביקה קדמן: עכשיו, שתבינו שרק ביום חמישי האחרון הביאו אישורים סופיים של בזק, של חברת חשמל, חישובים סטטיים.

צביקה קדמן: אני מקווה שאף אחד לא רוצה שהבית ייפול עליו.

צביקה קדמן: בלי חישוב סטטי לא נוציא היתר, לא יעזור שום דבר.

צביקה קדמן: , כל זה הגיע ביום חמישי האחרון לבתים האלה.

ליאורה טושינסקי: ...

ליאורה טושינסקי: צריך רק למבני ציבור.

צביקה קדמן: לא, לא, אני מדבר על בתים פרטיים.

צביקה קדמן: בנטע הגישו עד היום - - -

ליאורה טושינסקי: לא, ... בבית פרטי?

צביקה קדמן: שנייה.

צביקה קדמן: היו צריכים אישורים בשביל תהליך של הביוב.

צביקה קדמן: בנטע הגישו עד היום סך הכל 54 היתרים, נעזוב 2, 4 שהוגשו בשנים קודמות, אז סך הכל 6.

צביקה קדמן: 48 הוגשו.

צביקה קדמן: אנחנו מקווים שהם יתחילו לרוץ.

צביקה קדמן: עכשיו, לא סתם שאלתי מי המתכנן?

צביקה קדמן: המתכנן הזה ישב אצל המהנדס שלנו לפני 10 ימים בהבהרה גדולה מה הוא צריך לעשות כדי להגיש.

אורי אריאל: צביקה, כולם מקווים לאותו דבר, שהכל ירוץ.

אורי אריאל: אבל אני מצפה ממך, כמו גם משאר הדוברים, תעברו ללוחות זמנים של זמנים.

צביקה קדמן: אמרתי, בשבוע הבא אני מקווה מאד.

אורי אריאל: אתה אומר שכל תיק.

אורי אריאל: לא, אני רוצה רגע עוד פעם, שנדבר באותה שפה.

אורי אריאל: אתה אומר שמבחינתך הציפייה שכל תיק שמגיע אליך תוך שבוע, שבועיים יקבל התייחסות.

צביקה קדמן: התייחסות ראשונית ואחרי זה צריך לתקן, להמציא את האישורים.

אורי אריאל: זה חזר לבעל הבית.

צביקה קדמן: אני מצפה לזה.

אורי אריאל: ואחרי שהוא מחזיר לך תיקונים זה עוד פעם שבועיים, עד שבועיים?

צביקה קדמן: נעשה מאמץ של עד שבועיים.

צביקה קדמן: כן.

קריאה: אז זה שבועיים ושבועיים אתה אומר.

אורי אריאל: מה שתלוי בכם זה שבועיים בדיקה ראשונית, ושבועיים לאישור, אלא אם יש קטסטרופה, זה לא מעניין אותנו עכשיו.

צביקה קדמן: כן.

אורי אריאל: כן.

אורי אריאל: הבנתי.

אורי אריאל: בסדר.

אורי אריאל: חברים, שמענו את ההתייחסות.

אורי אריאל: יש פה כרגע עוד דברים שאתה רוצה להגיד, או שאתם כבר יושבים על הפרטים ב – 5:00 ויורדים לראות בדיוק מה צריך עוד ולסדר?

אורי אריאל: זה מספיק לרגע זה?

אורי אריאל: אסנת, משרד השיכון, שלום.

אורי אריאל: יש משהו שאתם צריכים מהועדה שאנחנו צריכים לדעת עליו?

אסנת קמחי: לא.

אורי אריאל: לא.

אורי אריאל: מצויין.

צביקה קדמן: בקשה אחת.

אורי אריאל: כן.

צביקה קדמן: כיוון שנקראתי רק למזרח לכיש, ובכל זאת יש לי משהו חזק מאד בלב לגבי באר גנים, אם תרשה לי, אני אשמח להגיד את זה, אפילו בשביל ההקלטה, לפרוק מהלב.

אורי אריאל: דבר.

צביקה קדמן: תשמעו, בבאר גנים יש כמה משפחות, לא משנה כמה מצוקות, החליטו שהפתרון הטוב, אופיר סליחה, אני מתקיל אותך כרגע, הפתרון הטוב הוא להעביר להם קראווילות ליישוב הקבע.

צביקה קדמן: יש אנשים שמכירים אותי ודיברתי עם כמה מהנוכחים פה, זה לא פעם ראשונה, אני אומר, אני מתעסק בתכנון 30 שנים.

צביקה קדמן: הייתי מעורב באתרי הקראווילות הקודמים שהיו בעלייה בשנות ה – 90'.

צביקה קדמן: אני אומר לכם שלשים 3 קראווילות במבנן כשבעוד 4 שנים האבנים תיפולנה מהציפוי, כי כעת צריך לעשות את זה ככה, ולא יהיה מי שישמור יותר מאוחר את התחזוקה, יש לי כבר חישובים כלכליים של אנשים שעובדים איתם לחישוב משכנתאות.

צביקה קדמן: בסופו של דבר, זה יעלה לכולנו הרבה יותר מלבנות היום בית של 2 חדרים, וכשירווח – יוסיפו עוד 2 חדרים.

צביקה קדמן: יישאר אדם שיהיה לו בית מט לנפול, התחזוקה לא תהיה טובה, וחבל על זה.

צביקה קדמן: אז אני אמרתי את זה, הוצאתי את כל מה שיכולתי מהלב.

אופיר כהן: נדבר על זה בערב.

צביקה קדמן: בשמחה.

ליאורה טושינסקי: העמדה הזאת לא תשפיע על ועדת שקמים כשהיא תבוא לאשר את הפרוייקט של העתקת קראווילות כשייגשו אליכם עוד שבוע, 10 ימים.

ליאורה טושינסקי: זה ייקרא: מבנה מתועש.

ליאורה טושינסקי: אני כבר אומרת לך שתדע כשאתה פוגש את זה.

אורי אריאל: אנחנו מסכמים את הסעיף הזה כך: 1 – אני מבקש לקבל סיכום דיון שיהיה לכם היום.

אורי אריאל: ואם הוא לא נגמר – אז אחרי הישיבה הבאה.

אורי אריאל: אני לא צריך את זה לשיעורין, אלא תעבירו לי בבקשה את סיכום הדיון כדי שנוכל לעקוב בועדה.

אורי אריאל: דבר שני – אני מבקש ממך, צביקה, לקבל דיווח חודשי כמה הוגשו, כמה אושרו וכמה חזרו לבעליהם, וכמה חזרו לסיבוב שני ואישרתם.

אורי אריאל: בסדר?

צביקה קדמן: אין בעיה.

אורי אריאל: אנחנו יכולים לסכם שנניח כל ראשון לחודש, אלא אם זה שבת, אנחנו נקבל דיווח?

צביקה קדמן: שום בעיה.

קריאה: גם על באר גנים.

אורי אריאל: על כל מה שאצלך.

אורי אריאל: צביקה, כל מה שאצלך, אחריות שלך.

אורי אריאל: תכניס לזה גם את חרוב, כי אנחנו נספח אותה לצורך העניין הזה, אם אפשר לעזור להם משהו.

אורי אריאל: אני לא יודע בדיוק מה המצב.

צביקה קדמן: לגבי חרוב – חוץ מזה שתכנית הבינוי אינה תואמת את האפשרות להגיש, אז הכל בסדר.

צביקה קדמן: חרוב תקוע.

צביקה קדמן: יש איזה 50 תכניות.

צביקה קדמן: 50 בקשות.

צביקה קדמן: כן.

צביקה קדמן: זה המצב.

אורי אריאל: אסנת, רוצה רגע להגיד משהו על זה?

אורי אריאל: זה לא מפונים, אבל אני מתעניין כי זה באזור.

אסנת קמחי: כן, גם אני מתעניינת.

אסנת קמחי: אין 50 בקשות בחרוב.

אסנת קמחי: יש הרבה פחות הקצאות של המגרשים.

אסנת קמחי: אבל אני לא מכירה את הסיפור של תכנית הבינוי, אני אבדוק את זה.

אורי אריאל: אז הנה, בסדר.

צביקה קדמן: בחרוב יש 35 בקשות.

אורי אריאל: צביקה, סליחה רגע, הצפנו, כנראה שיש איזה שהיא בעיה.

אורי אריאל: אתם תדברו ביניכם.

אורי אריאל: זה לא ממין הועדה, זה לא בסמכותנו.

אורי אריאל: היא רק באותו מקום ואנחנו רוצים לראות שכולם יזוזו ויתקדמו.

אורי אריאל: טוב.

אורי אריאל: תודה צביקה ובהצלחה.

אורי אריאל: קצב יישום הפיצויים לבתים – אני מבין, ותקנו אותי, שבעקבות החקיקה שהיתה פה בכנסת בסוף המושב בלילה, בבוקר האחרון של המושב הקודם, יש דברים ששונו, ואז ממילא צריך לפתוח מחדש תיקים, או את כל התיקים, את רוב התיקים.

אורי אריאל: בעקבות זה נוצר איזה שהוא עיכוב, פקק, אני לא יודע אם המינוח הוא מדוייק, אז בוא נשמע, יעקב, זה אצלך?

אורי אריאל: אז בוא נשמע את יעקב שנרב שייתן דיווח מה קורה, ואחרי זה נעשה עוד פעם סיבוב בין האנשים אם יש הערות נוספות.

אורי אריאל: בבקשה.

יעקב שנרב: אנחנו התמקדנו פה בין שני הדברים שהופיעו פה בסדר יום: 1 – זה השומות, שזה בעצם פותח כמעט את כל התיקים, 1,447 תיקים נפתחים מחדש.

יעקב שנרב: לא באותה רמה, אבל נפתחים מחדש טכנית.

יעקב שנרב: וחקלאים – זה פיצוי נוסף, חדש, שלא היה לפני זה, פיצוי בגין קרקע שמי שלא חוזר לקרקע.

יעקב שנרב: לגביה שומות – התאריך האחרון למסירת הבקשה היה 16.10, שזה היה ערב סוכות.

יעקב שנרב: האריכו את זה עד אחרי סוכות.

יעקב שנרב: עד היום כבר התקבלו 200, 230 החלטות.

יעקב שנרב: זאת אומרת, עד סוף דצמבר זה יהיה כ – 230 החלטות.

יעקב שנרב: מתוכננים ל – 2012 עוד 900.

יעקב שנרב: סדרי העדיפויות שקבענו בתיקים האלה הם חלק מוכתבים לנו מראש.

אורי אריאל: רק שנייה, לאט.

אורי אריאל: זאת אומרת, מה שאתה אומר שבחודשיים, בנובמבר, דצמבר, שזה בערך הזמן שהתחלתם.

יעקב שנרב: עד סוף השבועיים הקרובים לגמור כ – 230.

אורי אריאל: לא, לא זה מה ששאלתי.

אורי אריאל: אתם עובדים בערך חודשיים.

אורי אריאל: התקבלו בערך 250 החלטות?

יעקב שנרב: התקבלו כ – 200 החלטות, יש 230.

אורי אריאל: זה אומר: 100 ומשהו לחודש?

אורי אריאל: זה הקצב בערך?

אורי אריאל: אפשר ללמוד מזה, או שלא?

יעקב שנרב: התשובה היא שלא ניתן ללמוד מזה משתי סיבות.

אורי אריאל: בבקשה.

יעקב שנרב: סיבה אחת – כי אנחנו רוצים להגיע, כידוע עם כוח האדם, אנחנו היום, סוכם על כוח אדם מסוים.

יעקב שנרב: היחידים שהפנימו את זה שההנהלה צריכה להיסגר זה כנראה העובדים.

יעקב שנרב: וכשאני לקח לי 7 חודשים להביא עובד נוסף, עכשיו לוקח לי, עובדת הודיעה לי ...

יעקב שנרב: עומד להיסגר.

יעקב שנרב: אז עובדת שאחראית על כל תחום עסקים פשוט הודיעה שהיא עוזבת.

יעקב שנרב: המשמעות היא שאני בעוד חודש בלי העובד הזה.

יעקב שנרב: אני עכשיו יצאתי למלחמה לקבל את התקנים שסוכם עליהם לפני 10 חודשים, כי לא יאשרו לי לקחת תקן נוסף.

יעקב שנרב: אם אני אוכל לאייש את התקנים שסוכם עליהם, אני לא מדבר על תוספת.

יעקב שנרב: הייתי שמח מאד לתוספת לגמור את זה ב – 3 חודשים.

יעקב שנרב: כזכור פעם היו 11 וועדות זכאות.

יעקב שנרב: היום אנחנו עם שתיים וחצי.

יעקב שנרב: אבל רק לתקנים שסוכם, להשאיר את הקיים, אני אוכל לעמוד בקצב הזה של לגמור את ה – 900.

יעקב שנרב: עכשיו, גם בתוכם, צריך להבין, הכספים של השומות רובם לא משתלמים מיידית.

יעקב שנרב: יש גם בחוק יש מדרג שרק מהסכום שמשלמים אחרי שלד, ולכן יש לנו גם כמה מגבלות: 1 – זה מה שהוסכם בהסכם פשרה.

יעקב שנרב: הם הראשונים, זה מה שסוכם עם עורכי הדין במסגרת הפשרה, שזה כ – 400 תיקים.

יעקב שנרב: הם הראשונים מקבלים את הכסף ללא שיקול של גמרו שלד, לא גמרו שלד.

יעקב שנרב: אז הם הראשונים, כי אין לי ברירה.

יעקב שנרב: הקבוצה השנייה זה אלה שהזמינות של הכסף היא מיידית.

יעקב שנרב: זאת אומרת, אני משאיר לתקופה מאוחרת יותר את אלה, אני לא הולך לפי א', ב'.

יעקב שנרב: את אלה שהכסף ישולם רק אחרי שגימור שלד הם עוד לא התחילו בניה.

יעקב שנרב: בקבוצה השלישית זה אלה שהתחילו את הבניה, כאשר אם אנחנו מזהים ואנחנו עובדים היום במקביל לזהות אנשים גם על ידי בקשות מגיעות אלינו, וגם על ידי המלווים שלנו.

יעקב שנרב: מי שנמצא במצוקה ולהגדיר - מצוקה - זה דבר, תחום רחב, אבל אנחנו משתדלים להכניס אותם למרות הסיכומים, למרות הסדרי עדיפויות האלה, ראשונים.

יעקב שנרב: זה מזמין אומנם, זה משנה את הסדר, אבל זה סדרי העדיפויות שנראים לנו נכונים.

יעקב שנרב: הקצב שאנחנו עומדים על 900 שנה הבאה, אני אומר עוד פעם, הוא יהיה בתנאי שנוכל לאייש את התקנים שסוכמו עליהם, ועוד זה לפני תוספת שלא דיברתי עליהם עכשיו.

יעקב שנרב: היום אין לי המצב הזה.

אורי אריאל: אם אתה עובד בתקנים הקיימים היום בפועל, כמה זמן ייקח לגמור את כל התיקים?

יעקב שנרב: אז, התקנים בפועל, זאת אומרת, משאירים אותי במצב היום ומי שעוזב אני מצליח לאייש אותו חזרה את התקן הזה.

אורי אריאל: כן.

יעקב שנרב: מי שיוצאת לחופשת לידה מחזירים לי עובד במקום זה ולא משאירים אותי באוויר.

יעקב שנרב: מדובר, אני רוצה להגיע למצב של 900 בשנת 2012.

יעקב שנרב: זה כמעט גומר את כל אלה שיוכלו לקבל כסף.

אורי אריאל: אבל זה לא גומר.

אורי אריאל: תהיה גלישה קטנה ל – 2013.

יעקב שנרב: התשובה היא: כן.

ליאורה טושינסקי: אורי, התחזית של 900 מתבססת על כוח אדם נוסף.

ליאורה טושינסקי: תכנית העבודה הזאת הוגשה לאגף תקציבים.

ליאורה טושינסקי: מתבססת על כוח אדם נוסף.

ליאורה טושינסקי: חלקו אמור היה להינתן השנה, לא ניתן בפועל.

ליאורה טושינסקי: אנחנו בחריגה גדולה מאד כבר השנה, ובבעיות לא פשוטות מול משרד ראש הממשלה שבתוך האכסניה שלו אנחנו מתפקדים.

ליאורה טושינסקי: התכנית של ה – 900 שהועברה אליהם מתבססת על קבלת כוח האדם שהובטח.

יעקב שנרב: שסוכם.

ליאורה טושינסקי: שסוכם לגביו, ואתה יחסית מסודר.

אורי אריאל: מה האוצר, דניאלה, תעזרי לנו לפתור את הבעיה.

דניאלה פרתם: כל נושא התקנים נמצא בדיונים מול משרד האוצר ואנחנו,

אורי אריאל: מי זה משרד האוצר?

דניאלה פרתם: מול אגף התקציבים, מולנו.

אורי אריאל: מי זה?

אורי אריאל: מי באגף תקציבים?

אורי אריאל: את?

דניאלה פרתם: כן.

דניאלה פרתם: הצוות שלי.

קריאה: צוות הביטחון.

אורי אריאל: לא, צוות הביטחון הוא צוות רחב.

דניאלה פרתם: אנחנו דנים ... תנופה לנושא.

דניאלה פרתם: אנחנו, היו לנו דיונים פנימיים בנושא ואנחנו נטפל בזה.

דניאלה פרתם: רציתי להגיד על נושא התקנים, אנחנו עושים את מיטב מאמצנו כדי לסייע למינהלת תנופה להתקדם בעבודה שלה ולקדם את המעבר לבתי הקבע ולשלם את הפיצויים.

אורי אריאל: אני מבין שיש ויכוח.

אורי אריאל: נכון?

אורי אריאל: ביניכם, בין מינהלת תנופה לבין,

דניאלה פרתם: יש אי הסכמה בינינו.

אורי אריאל: אי הסכמה זה מילה הרבה יותר יפה.

אורי אריאל: אני מאמץ אותה.

אורי אריאל: בסדר.

אורי אריאל: יש איזה שהוא תאריך לפגישה על משהו לבירור, או שזה עומד כרגע.

אורי אריאל: אתם פה והם מקום אחר וזהו?

דניאלה פרתם: נקבעה פגישה, אם אני לא טועה, בשבוע הבא.

דניאלה פרתם: אני חושבת שהמקום של הועדה זה לטפל בנושאים שלא מטופלים, ולא בנושאים שמטופלים, אם יורשה לי להעיר.

אורי אריאל: אני, א' – אני מקבל את הערתך, ו – ב' – אני נוהג אחרת.

אורי אריאל: ואנחנו דנים על מה שאנחנו רוצים.

אורי אריאל: לא יודע מאיפה ההבנות האלה.

אורי אריאל: פה, את יודעת, את כבר רגילה, בקיאה ורגילה, בדרך כלל יושב פה מישהו אחר, אבל דנים על מה שרוצים, ואנחנו רוצים לשמוע גם מה בסדר, ואנחנו רוצים לשמוע גם מה לא בסדר, ואנחנו בהחלט נותנים לכם את הזמן.

אורי אריאל: אם בשבוע הבא נקבעה פגישה, אז אני מבקש לקבל גם פה סיכום פגישה, גם את הפערים, אם יש, בתקווה שלא יהיו ותגיעו להסכמות, להבנות, כל מילה היא בסדר.

אורי אריאל: אני מבקש לדעת בזמן אמת.

אורי אריאל: זאת אומרת, סיכום פגישה שיגיע אלינו.

אורי אריאל: כן, מה רצית אוזן?

אליהו אוזן: אני רוצה להגיד, קודם כל, שבכלל, בכל נושא של הזמן של טיפול, לכל אורך הדרך, ב – 6 שנים אחרונות, הטיפול בבן אדם עד קבלת הכסף שלו בפועל זה היה ויה דולורוזה ממילא לא קטן.

אליהו אוזן: ואם כרגע מדברים, אנחנו מדברים על - - -

אורי אריאל: אתה אומר, קיימת החלטה ועכשיו צריך להעביר את הכסף, זה לוקח זמן.

אליהו אוזן: לא.

אליהו אוזן: קודם כל להוציא את ההחלטה ברגע שאדם מגיש בקשה, הגיש חומר למערכת.

אליהו אוזן: אני אומר מה ...

אליהו אוזן: לפני חקיקה אחרונה, שהיא העמיסה על המערכת מאד.

אליהו אוזן: עוד לפני כן המצב הזה בין מצב שאדם מגיש חומר עד שהוא מקבל החלטה עבר המון, המון זמן.

אליהו אוזן: אחר כך, אחרי שהוא כבר קיבל החלטה היתה גם בעיה בחשבוּת שגרמה שגם נוצר עוד פער זמן.

אליהו אוזן: לפי מה שאתם מתארים עכשיו זה הולך להיות ... גיהינום קטן הולך להיות פה.

אליהו אוזן: אם בן אדם יקבל את השומה הפרטנית שלו בעוד אולי שנתיים, מה שמדברים עכשיו, נראה לי מופרך לגמרי.

אליהו אוזן: צריך למצוא פתרון שזה לא יקרה.

אליהו אוזן: נקודה.

אליהו אוזן: שלא לדבר על עסקים חקלאיים שאולי העסק שלהם תלוי בדבר הזה.

יעקב שנרב: זה הנושא הבא, בוא נדבר על זה.

יעקב שנרב: בנושא של יישום חקיקה חקלאים.

יעקב שנרב: יישום חקיקה חקלאים, מדובר על אנשים שביקשו, בעקבות תיקון 4 ניתן לקבל סכום פיצוי של 400,000 או 530 בתשלומים בגין ויתור על קרקע.

יעקב שנרב: עד היום הוגשו 91 בקשות.

יעקב שנרב: כמעט כולם כבר קיבלו את התשובה, כמעט כולם קיבלו את הכסף .

יעקב שנרב: יש כמה שיש להם בעיה טכנית, כמו למשל, שמחזיקים את הקרקע עדיין, ורוצים להחזיר את הקרקע, לקבל כסף.

יעקב שנרב: זה תלוי בהחלטת ממשלה שתהיה בקרוב, אבל כל ההחלטות קיבלו התייחסות וקיבלו תשובה.

אורי אריאל: יעקב, יעקב, די, אני לא רוצה לשמוע: בקרוב.

אורי אריאל: תגידו תאריכים אם יש.

אורי אריאל: אם אין – אז תגידו הערכה.

אורי אריאל: אז תגיד תאריך, מה זה: "בקרוב"?

יעקב שנרב: 9 בינואר.

אורי אריאל: כמה?

יעקב שנרב: 9 בינואר.

אורי אריאל: 9 בינואר, עכשיו ...

יעקב שנרב: שוב, כל הבקשות שמי שלא מחזיק קרקע ואין לו איזה בעיה ספציפית מאד, כל הבקשות קיבלו כבר או את הכסף, או תשובה.

יעקב שנרב: לדעתי, כולם כמעט קיבלו את הכסף.

יעקב שנרב: וזה שמו בעדיפות ראשונה, קיבלו כבר.

יעקב שנרב: מי שמחזיק את הקרקע ורוצה להחזיר את הקרקע – זה לוקח יותר זמן, כי זה החלטת ממשלה, מה לעשות?

אורי אריאל: כן.

יעקב שנרב: נושא נוסף זה יישום חקיקה של חקלאים לגבי הקצאת קרקע.

יעקב שנרב: עד היום הגישו - - -

אורי אריאל: רגע, רק שניה, למה ההחלטה היא ב – 9 בינואר?

אורי אריאל: יש כבר הצעת מחליטים, או שזה עוד לא?

ליאורה טושינסקי: יש.

ליאורה טושינסקי: ...

ליאורה טושינסקי: שלא תואמו עד הסוף.

קריאה: ועדת שרים, זה לא ועדה,

ליאורה טושינסקי: ...

ליאורה טושינסקי: על ידינו ל – 9 לחודש.

אורי אריאל: הם הוקצו בתיאום אתכם?

ליאורה טושינסקי: כן, כן.

ליאורה טושינסקי: אין לנו בעיה עם - - -

אורי אריאל: טוב.

יעקב שנרב: הלאה.

יעקב שנרב: יש לנו, מי שביקש קרקע ולא את הפיצוי בגין קרקע – עד היום הגישו 51, מתוכם 46 היו זכאים.

יעקב שנרב: נעשות כבר פעולות, תיכף ליאורה תתאר אותם.

יעקב שנרב: כבר היום נעשות פעולות לאיתור קרקע עבור ה – 46 האלה.

יעקב שנרב: ליאורה.

ליאורה טושינסקי: הוקמה ועדה משותפת עם נציגי המפונים עצמם.

ליאורה טושינסקי: נציגי הקבוצה של החקלאים שמעוניינים ...

ליאורה טושינסקי: כ – 3 מתוכם, בשיתוף נציג ממשרד החקלאות, מנהל מחוז הדרום.

ליאורה טושינסקי: נציג החטיבה להתיישבות ... שלנו ויועץ שלקחנו.

ליאורה טושינסקי: היום, בדיוק היום, דרך אגב, כל היום נערך סיור משותף בכל הקרקעות הפוטנציאליות שיכולות להיות, ובהתאם לזה תיארך איזה שהיא הערכת מצב.

ליאורה טושינסקי: אנחנו צריכים גם להגיש הצעת מחליטים, שאני מניחה שתסוכם אחרי שיגבשו, אני לא יודעת אם בעקבות הסיור היום, את המצאי, את הפוטנציאל, מה מתאים, מה שייך, וכו', וכו'.

ליאורה טושינסקי: אבל המהלך הוא כרגע מהלך של ועדה משותפת ביחד עם - - -

אורי אריאל: אין פה מישהו מהחקלאים, נכון?

יעקב שנרב: אוזן נראה, איך הוא נראה לך?

אורי אריאל: יעקב, היות ואני מכיר את הרב אליהו אוזן ואתמול ביקרתי אותו במשכנו, אז הוא לא נציג החקלאים לצורך זה.

אורי אריאל: אל תעשה לנו הצגות מיותרות עכשיו.

אורי אריאל: הוא חקלאי בן חקלאי, חקלאי מצויין, אבל הוא לא מייצג את החקלאים בעניין הזה.

אורי אריאל: טוב.

אורי אריאל: בסדר.

אורי אריאל: שמענו.

אורי אריאל: עוד משהו, יעקב, בתחום הזה?

יעקב שנרב: אם אתם תירצו – אנחנו נשמח להביא.

אורי אריאל: ליאורה.

ליאורה טושינסקי: אני רוצה רגע להתייחס לנושא הכללי של ...

ליאורה טושינסקי: שקצת דילגנו, ... מקודם.

דורון בן שלומי: ליאורה, אני רוצה להקדים אותך.

דורון בן שלומי: אני רוצה רק להגיד משהו אחד.

דורון בן שלומי: במסגרת ההסכם כל הסיום תביעות שאתם יודעים, כולם פה יודעים שנעשו מאמצים מטעם כל הצדדים, באמת, כל הצדדים היושבים לשולחן, וגם אנחנו חטפנו מתוך החבר'ה שלנו.

דורון בן שלומי: אחד הסעיפים שהיה מוביל בסיפור של הבניה, זה זה שאנשים חשבו שמגיע אליהם הכסף תוך 60 יום.

דורון בן שלומי: דרך אגב, ככה זה היה כתוב, רק שאנחנו, לצערנו, טירונים, ולא שמנו לב שכתוב ש – 60 יום מרגע קבלת ההחלטה, וחשבנו קבלת החלטה זה בעצם החקיקה, אבל ברגע שהחקיקה מסתיימת, 60 יום אנשים מקבלים את הכסף.

דורון בן שלומי: אז אמרו לנו: לא, 60 יום זה רק מרגע שיש, אחר כך, זה למפרע.

דורון בן שלומי: אני אומר, עכשיו, כשאנשים באים אלינו, באות עשרות משפחות אומרים: רגע, אבל חתמנו, 500 משפחות שחתמנו, כתוב 60 יום.

דורון בן שלומי: אז מה ההסבר המשפטי?

דורון בן שלומי: ש – 60 יום זה רק מהחלטת הועדה המיוחדת.

יעקב שנרב: לא, זכאות.

דורון בן שלומי: ועדת זכאות.

דורון בן שלומי: כמה זמן לועדת זכאות לא כתוב.

דורון בן שלומי: זאת אומרת, כן להתייחס בהסכם 60 יום - - -

אליהו אוזן: בבית משפט היה יותר מהר.

דורון בן שלומי: רק לא כתבו תוך כמה זמן מתחילים ה – 60 יום.

דורון בן שלומי: זה הטעות שלנו, אבל אני אומר, המרמור שזה יוצר הוא חוסר אימון, כאילו, אמרתם 60 יום, בשביל זה הלכנו, זה חלק נכבד מכל ההסכם הזה היה לקצר זמנים, כי אמרו בבית משפט יכול להיות שבן אדם מקבל יותר על הערעור שלו, אבל ייקח לו שנתיים.

דורון בן שלומי: עכשיו בואו תקבלו לפחות מהר.

דורון בן שלומי: זה היה חלק נכבד מכל הסיפור הזה של ההסכם.

דורון בן שלומי: ולכן הזמן פה הוא, הזמן הוא חלק מההסכם, לצורך העניין.

דורון בן שלומי: זה מה שאני מנסה להגיד.

אורי אריאל: ליאורה בבקשה.

ליאורה טושינסקי: רק להתייחס למה שאתה הערת.

ליאורה טושינסקי: התכנית של שנה הבאה לוקחת בחשבון מענה בזמן לכולם.

ליאורה טושינסקי: יש אנשים שלא יכולים לקבל את הכסף כי הם עדיין לא התחילו לבנות, בסדר?

ליאורה טושינסקי: אבל התכנית לשנה הבאה לוקחת בחשבון מענה לכולם.

ליאורה טושינסקי: גם השנה, במסגרת הועדות עצמן ישנה עדיפות לאנשים שנמצאים בתוך הבניה וצריכים, כדי להימנע מלקחת משכנתאות וכו', מקבלים עדיפות בתור ואנחנו מקדמים אותם בביצוע בצורה ספציפית, וזה עובד לא רק בכלל.

ליאורה טושינסקי: אנחנו כרגע התעלמנו מהעמדה או מהמצב המעשי שאין לנו תקנים, ובנינו תכנית עבודה שאומרת שאין לנו בעיה של תקנים, ועל הרקע הזה ניתן לשלם לכל מי שצריך לשלם בלוח זמנים טוב וסביר.

ליאורה טושינסקי: אנחנו סובלים, אני אומרת, התכנית הזאת כרגע יש לה שתי בעיות: 1 – העובדה שאין לנו אישור תקנים לשנה הבאה וגם התקנים שדובר עליהם השנה לא ניתנו.

ליאורה טושינסקי: אני לא סתם אמרתי את זה.

ליאורה טושינסקי: המשמעות שאנחנו כרגע נהנים ...

ליאורה טושינסקי: משרד ראש הממשלה, זה שכרגע יש חוסרים גדולים במשרד ראש הממשלה בגללנו, כי אגף תקציבים לא עמד ב – 2011 בהתחייבויות שלו.

ליאורה טושינסקי: מכרזים שאנחנו הוצאנו אין לנו אישורים לקלוט אנשים עליהם, ואנחנו כרגע, חוץ מאשר נכונות שלהם לקלוט את המנכ"ל, אנחנו אין לנו אישור לקלוט מכרזים פתוחים ומאויישים בגלל שהם נמצאים בבור תקציבי ב – 2011.

ליאורה טושינסקי: זה מעבר לאי הסכמות של, היעדר הסכמות של 2012.

ליאורה טושינסקי: דבר נוסף זה היקף התקציב עצמו.

ליאורה טושינסקי: צריך להבין שכשעושים תיקוני חקיקה בהיקף, מה שרק הסיפור של הפיצויים פה הוא סדר גודל של 500 מיליון ואנחנו רוצים לקדם את הלוח זמנים, אז גם צריך לקדם את הכסף.

ליאורה טושינסקי: אנחנו ...

ליאורה טושינסקי: גם עם פניה כספית שהרבה הרבה זמן נמצאת בדיאלוג שעוד לא בא לקיצו, מול אגף תקציבים.

ליאורה טושינסקי: החשבות שלנו כרגע משלמת עם חוסרים גדולים מאד, אבל המציאות היא בלתי נסבלת.

ליאורה טושינסקי: באמת בלתי נסבלת מבחינתנו.

אורי אריאל: טוב, זה אני מבין שאתם יושבים - - -

ליאורה טושינסקי: זה גם כסף וגם אנשים.

אורי אריאל: אז אתם יושבים על זה עם אגף תקציבים.

אורי אריאל: ביקשנו עדכון ואם נראה צורך להתערב אז - - -

דורון בן שלומי: העניין הזה של התזרים הוא לא קשור.

דורון בן שלומי: זה שני דברים.

אורי אריאל: רק רגע, אבל היא דיברה על דבר אחד.

אורי אריאל: היא אמרה, היא ענתה, כך אני הבנתי, שהקצב הוא סביר.

אורי אריאל: אני לא רוצה - - -

אליהו אוזן: הוא סביר?

אורי אריאל: אני שואל את ליאורה.

אליהו אוזן: האחרונים יהיו שנתיים מהחקיקה.

ליאורה טושינסקי: אוזן, ל – 2012 כל מי שיגיע לשלב הבניה יקבל את כספו.

ליאורה טושינסקי: אם אנחנו נקבל את התקנים והתקציבים, והכסף, השקלים, יהיו בקופה.

ליאורה טושינסקי: אני אומרת את זה - - -

קריאה: שנה מהיום.

ליאורה טושינסקי: אבל אם אנחנו נקבל את זה בזמן, לא מאוחר.

אליהו אוזן: אני שמעתי שיעקב אמר שאחרוני האנשים יקבלו ב – 2013.

יעקב שנרב: כי הם לא ייכנסו לבית.

אליהו אוזן: לא חשוב.

קריאה: זה חשוב.

קריאה: זה חלק מהחקיקה, מה זה לא חשוב?

אורי אריאל: סליחה חברים, חברים בואו, אחד אחד בנחת.

אורי אריאל: אוזן, זה כן חשוב.

אורי אריאל: זה בדיוק החלק של המשתכן, הרי חברים, יש פה תמיד שני צדדים: יש את המינהלת, או את האוצר, ויש את המשתכן.

אורי אריאל: בסוף, שצביקה נותן לו תיקונים אז זה בידיו, עכשיו אם הוא יישן שנה, אז הוא לא יקבל אישור לבית, הוא גם לא יקבל כסף.

אורי אריאל: יש פה דברים שמותנים אחד בשני.

אורי אריאל: ולכן אנחנו לא מתעסקים עם המתיישבים הרי, אנחנו מקווים, אם אפשר לעזור בזה תגידו במה, שכל אחד עושה את המירב שהוא יכול, אבל וודאי שיש, לחלק מהאנשים יש קשיים.

אורי אריאל: לא שופט אותם ולא בודק אותם, אבל אם הוא לא זז אז המערכת לא יכולה להגיב.

אורי אריאל: היא לא יכולה לעשות מעצמה את הדברים.

אורי אריאל: דורון, רצית להגיד משהו על זה?

דורון בן שלומי: אני רציתי להגיד על נושא שעלה ככה, אולי בסיפור, אני לא קשור אליו, זאת אומרת, סליחה על הביטוי, אותי לא מעניין הבעיות של המינהלת מול אגף תקציבים.

דורון בן שלומי: אנחנו לא המדינה.

דורון בן שלומי: אנחנו התושבים, אני חושב שמצידנו אנשים צריכים לקבל את השירות, מה שנקרא לצורך העניין, ואני אומר, אמרתי גם יותר מזה, זה היה באווירת ההסכם שהיה.

דורון בן שלומי: על זה אנשים חתמו.

דורון בן שלומי: ואנשים חתמו.

דורון בן שלומי: מאות אנשים חתמו אישית בעניין, והיו תנאי לכל ההסדר הזה של כל החקיקה.

דורון בן שלומי: זה בנושא הזה.

דורון בן שלומי: בנושא השני שהעלתה ליאורה, והוא הסיפור התקציבי.

דורון בן שלומי: יושבת פה דניאלה והם עשו מאמץ סך הכל מהפניה התקציבית הזאת, אבל היא עדיין לא נגמרה.

דורון בן שלומי: אני לא יודע איך אפשר לזרז את זה, כי זה גם קשור פה לועדת הכספים.

דורון בן שלומי: יש פה פניה תקציבית כרגע שתקועה.

אורי אריאל: כן, דניאלה בבקשה.

דניאלה פרתם: ראשית זאת פניה של כ – 130 מיליון שקל.

דניאלה פרתם: אז כמובן שתהליכים כאלה לוקחים זמן אנחנו לא מאשרים 130 מיליון שקל בהינד עפעף.

דניאלה פרתם: זה איזה שהוא תהליך.

דניאלה פרתם: עכשיו לשלב, אנחנו כאמור, חיכינו לפניית העודפים שלא עברה בכנסת כיוון שהועדה בוטלה בשבוע שעבר.

דניאלה פרתם: ברגע שיועברו העודפים, אנחנו כבר אמרנו למינהלת במשרד ראש הממשלה, על מנת שלא יפסיקו לשלם את הכספים, שאנחנו נעביר את הפניה בהקדם האפשרי מהרגע שיועברו העודפים.

אורי אריאל: מתי?

דניאלה פרתם: היא תעלה לועדת הכספים, לאישור הועדה, כבר בשבוע הבא.

אורי אריאל: שבוע הבא?

אורי אריאל: לא יאוחר משבוע הבא?

דניאלה פרתם: אני מקווה.

קריאה: זה לא תלוי בה.

אורי אריאל: זה תלוי גם בה.

דורון בן שלומי: אני אסביר, כי יש שם דברים שאנחנו לפחות יודעים עבורנו שאמורים להגיע ממשרד הפנים.

דורון בן שלומי: יש בעיה גדולה מאד עם זה שבוע הבא, להבנתי, בתאריכים, כי חלק מהכסף שמה שאמור להגיע ממשרד הפנים, והוא צריך להוציא הרשאות.

ליאורה טושינסקי: והחטיבה להתיישבות.

דורון בן שלומי: והחטיבה להתיישבות, והוא צריך להוציא הרשאות לרשויות, ויש פה יותר, אני לא יודע, אבל אני, התהליכים האלה, גם אחרי הועדה - - -

אורי אריאל: עדיאל.

עדיאל שמרון: ...

עדיאל שמרון: לדבר על העתיד ולא על העבר.

עדיאל שמרון: היה עדיף לו הפניה הזו היתה עוברת לפני חודשיים והיינו מתנהלים - - -

אורי אריאל: זה במסגרת זה שאתה אומר שלא נדבר על העבר, עכשיו בוא נדבר על העתיד בכל זאת.

עדיאל שמרון: בהנחה שהפניה הזאת תעבור שבוע הבא, אנחנו נעשה מאמץ גדול.

עדיאל שמרון: יש פה אנשים של החשב הכללי, גם לפתור את הבעיות, את לוחות הזמנים הקצרים.

עדיאל שמרון: חייבים לציין ולומר שחשבות משרד ראש הממשלה, בגיבוי של מטה החשב הכללי, עושה דברים מעל ומעבר, אפילו בתחום שלא בטוח שמותר לה לעשות, במירכאות, כי היא מסתמכת על הבטחות של אגף התקציבים, על סמך זה משנים את כסף.

עדיאל שמרון: נמצאת בחריגה, ולו הפניה הזאת - - -

אורי אריאל: אל תרחיב לי, כי אני לא מבין בחריגות האלה.

עדיאל שמרון: אני רוצה לומר דבר אחד באופן כללי: שינויי החקיקה האחרונים שאנחנו עשינו, הם שינויים ששווים כ – 700 מיליון שקל.

עדיאל שמרון: עכשיו, אורי, אתה יודע שבעבר כל התקציב של ההתנתקות היה מעבר לחריגה התקציבית, והיינו 2.3, 3 מיליארד שקל כל שנה.

עדיאל שמרון: השנה אנחנו עובדים עם סלים מאד קטנים: 250 מיליון שקל לשנה, שכל פעם שאנחנו צריכים תוספת, אגף התקציבים צריך לפנות למקורות שלו, וזה לא צוות ביטחון בכלל.

עדיאל שמרון: הם צריכים לפנות לצוות מאקרו, ואלה צריכים לאשר, והם לא תמיד רואים את התמונה הכוללת.

עדיאל שמרון: מבחינתם היום יש בעיה, טרכטנברג וקיצוץ תקציב הביטחון.

עדיאל שמרון: באים ההתנתקות רוצים 20 מיליון שקל.

עדיאל שמרון: הם לא מבינים מה רוצים מהחיים שלהם.

עדיאל שמרון: פה הועדה יכולה לסייע קצת בעבודה מול הגורמים האחרים באגף, כי שנה הבאה, לפי תכנית העבודה שליאורה הציגה, לשנה הבאה אנחנו מצטרך תקציב מזומנים הרבה יותר גדול מ – 250 מיליון.

אורי אריאל: טוב, תודה עדיאל.

אורי אריאל: יש לי בקשה, היא כללית, היא נכונה גם לעניין הזה.

אורי אריאל: הרי אנחנו משתדלים לא להתערב בדברים שאתם עוסקים בהם בשוטף ומתקדמים, וכו'.

אורי אריאל: אתם צריכים להחליט מתי אתם מעדכנים אותנו.

אורי אריאל: לעיתים, אמרתי ליושב ראש הנכנס, לעיתים כשמתבחששים ככה שנה, כי בעוד חודש תהיה פגישה, ואחרי זה בעוד חודשיים נברר משהו, וזה, וזה, פתאום מסתכלים אחורה, נתעסק במשהו קטן עכשיו: יישובי ספר, בסדר?

אורי אריאל: ליישובי חלוציות.

אורי אריאל: מכתב של בנצי אני רואה מלפני שנה, הם עוד באוצר מבררים.

אורי אריאל: זה מס הכנסה בכלל, לא קשור לאנשים שיושבים איתנו פה.

אורי אריאל: אין טעם לחכות את כל הזמן הזה.

אורי אריאל: אם העניין נתקע יותר מזמן סביר, שהוא בדרך כלל שבועות עד חודשים קצרים, אני מציע לכם, אנחנו עומדים לשירותכם, אני אומר: אנחנו, לא כי אני בלשון רבים.

אורי אריאל: זה לא כמו החשב הכללי שיש אחד.

אורי אריאל: אנחנו מדברים ברבים, כי יחד איתי יש את אלקין ואת גפני, ואחרים.

אורי אריאל: יש פה חבורה שלמה שרוצה לעזור, לא מוכנה לעזור.

אורי אריאל: אתם צריכים להגיד מה הבעיה?

אורי אריאל: להסביר וכו'.

אורי אריאל: אנחנו לא כל דבר אוטומטית, אבל אנחנו נכונים להיחלץ לפתרון, עוד פעם, מתוך הבנה שכולם רוצים לסדר את הדברים.

אורי אריאל: אנחנו לא נמצאים פה באיזה קרבות.

אורי אריאל: המילה – מלחמה – קודם מישהו אמר, היא מיותרת.

אורי אריאל: יש ויכוחים, ויכוחים ידועים.

אורי אריאל: נשתדל לעזור, תלוי בכם, בפניה.

אורי אריאל: אנחנו עוצרים פה, מקווים שהפניה תגיע, וכפי שאמר עדיאל, יחד עם החשב הכללי ואחרים זה יסתדר.

אורי אריאל: אנחנו לא דנים היום על תביעות של פועלים פלשתינים וכו'.

אורי אריאל: אנחנו עוברים למשרד השיכון, בעיקר לאסנת, אבל בטח יש פה עוד שירצו להוסיף בנושא של לוח זמנים לביצוע תשתיות מוסדות ציבור.

אורי אריאל: בבקשה אסנת.

אסנת קמחי: לגבי תשתיות – עבודות הפיתוח – שלושת היישובים של מזרח לכיש: דקלים, חרוב ונטע – עבודות הפיתוח נגמרו מזמן.

אסנת קמחי: נמסרו מגרשים, אנחנו ממתינים שאנשים יבנו את הבתים שלהם.

אסנת קמחי: כשתהיה איזה מסה קריטית של בניה אנחנו ניכנס בהשלמות פיתוח.

אסנת קמחי: לגבי ניצן – ניצן זה היישוב שהכי מתקדם באכלוס.

אסנת קמחי: אנחנו מידי פעם, כל שכונה שמתאכלסת - - -

אורי אריאל: מה עם אמציה?

אסנת קמחי: אמציה – לאחרונה, כידוע לך, אושר הסכם העתקה.

אסנת קמחי: בעקבות זה הפעלנו עכשיו, בפטור ממכרז, את קק"ל לביצוע עבודות עפר על השטח שאין עליו מחלוקת.

אסנת קמחי: אני מקווה שבשנה הבאה נוכל לצאת למכרז ממשי לעשות שם עבודות פיתוח, מה שנקרא: משק תת קרקעי.

אורי אריאל: את יכולה לתת איזה שהיא הערכה?

אורי אריאל: כי שנה הבאה זה כידוע 12 חודש.

אסנת קמחי: זה תלוי בהסכמות שיגיעו לגבי השבה שם.

אסנת קמחי: זה לא תלוי בנו.

אסנת קמחי: היינו יוצאים עכשיו למכרז.

קריאה: בהסכמים, תלוי בהסכמים.

אסנת קמחי: תלוי - - -

אורי אריאל: הבנתי.

אורי אריאל: בהולד אמציה.

אסנת קמחי: לא, לא בהולד.

אורי אריאל: לא?

אסנת קמחי: תראה, אנחנו עושים עבודות עפר עם קק"ל על השטח שאין עליו מחלוקת.

אסנת קמחי: השטח שאין עליו מחלוקת הוא השטח של רוב המגרשים, אבל נצטרך לעשות גם עבודות עפר ומשק תת קרקעי גם על שאר השכונה.

אורי אריאל: על הכל.

אורי אריאל: אי אפשר באמצע.

אסנת קמחי: מינהלת תנופה מתקדמת, יחד עם ...

אסנת קמחי: נושא השבה, ברגע שזה יסתדר, אנחנו נערכים בכל מקרה לזה שבתחילת 2012 יפורסם מכרז לביצוע עבודות פיתוח באמציה.

אורי אריאל: הבנתי.

אורי אריאל: או.קיי.

אסנת קמחי: עכשיו, אמירה כללית שלא אמרתי קודם: אין שום בעיה של כסף בהתנתקות.

אסנת קמחי: הכל מתוקצב מראש על ידי אגף תקציבים וכל מה שצריך אנחנו מוציאים משם.

אסנת קמחי: אם בעיה שאנחנו הולכים פעם אחרי פעם לבקש את הכסף.

אסנת קמחי: מראש אנחנו מתוקצבים והכל זורם.

אסנת קמחי: זה לגבי מזרח לכיש.

אסנת קמחי: לגבי ניצן – אמרתי, זה היישוב שהכי מאוכלס.

אסנת קמחי: כל פעם שיש איזה שכונה שמתאכלסת עוד, אנחנו משלימים את הפיתוח.

אסנת קמחי: עכשיו, בימים אלה, קיבלנו תוצאות מכרז על עוד שכונה שאנחנו משלימים בה את הפיתוח.

אסנת קמחי: לגבי ניצנים – מצב ניצנים הוא גם כן, מצב התשתיות שם גמור זה מכבר, לפחות שנתיים.

אסנת קמחי: לשמחתנו התחילו עכשיו לבנות, ובשכונה, באתר שבו בונים שם קבוצה די גדולה שבונה בנייה מרוכזת, פרסמנו כבר עוד השנה מכרז מאד גדול להשלמות פיתוח בשכונה הזאת, באתר הזה.

אסנת קמחי: אמרתי קודם, אין בעיה של כסף.

אסנת קמחי: לגבי מבני ציבור – מזרח לכיש, על פי החלטות שהתקבלו האחריות על הקמת מבני הציבור היא אחריות של הרשות המקומית ביחד עם החברה למשק וכלכלה.

אסנת קמחי: יש שם עיכובים לא פשוטים, אבל מצד שני אין שם בניה אז אין איזה דחיפות מיוחדת.

אורי אריאל: רק שניה, "יש עיכובים לא קלים" – את יכולה רק להסביר לנו בקצרה?

אסנת קמחי: כן.

אסנת קמחי: היו שם כל מיני בעיות שקשורות בתכנון, בתכנון המבנים עצמם ובתכניות העמדה ששונו.

אסנת קמחי: לוקח יותר זמן ממה שחשבנו שיקרה.

אורי אריאל: להערכתך המבני ציבור ייפגשו עם המשתכנים?

אורי אריאל: לא עם הראשון והשני, אבל עם ה – 20 כבר?

אסנת קמחי: מאחר ואנחנו מאד מפגרים בבנייה, הערכה היא שייקח לפחות שנה, שנה ורבע עד שראשון המשתכנים ייכנס לאכלוס, עד אז יהיו מבנים.

אורי אריאל: יהיה?

אורי אריאל: טוב.

אסנת קמחי: זו ההערכה.

אסנת קמחי: לגבי ניצן וניצנים – בניצן וניצנים כמות מבני הציבור והיקף ...

אסנת קמחי: הוא מאד גדול והתכנון הוא תכנון משתף.

אסנת קמחי: זאת אומרת, התכנון נעשה יחד עם הקהילות.

אסנת קמחי: מהסיבה הזאת זה לוקח הרבה יותר זמן מאשר לתת לאדריכל איזה שהיא פרוגרמה ולתת לו לרוץ.

אסנת קמחי: חלק מהמבנים כבר בבנייה, את חלקם האחר הוצאנו עכשיו למכרז, אנחנו צפויים לקבל תוצאות מכרז.

אסנת קמחי: להפעיל אותם מכסימום בינואר.

אסנת קמחי: חלק מהמבנים עוד לא התחלנו את התכנון.

אסנת קמחי: יש כל מיני מחלוקות לגבי העניין הזה.

אסנת קמחי: אם תרצה נעביר לך דו"ח מפורט ומעודכן.

אסנת קמחי: בעיקרון אין שם איזה בעיות מיוחדות.

אורי אריאל: מה זה החלק שעוד לא התחיל התכנון?

אורי אריאל: א' – אני מבקש דו"ח אם אפשר.

אסנת קמחי: אין בעיה.

אורי אריאל: אני אודה לך ונפיץ אותו בין החברים פה, זה יעזור לנו להבין יותר בפרטים בלי להלאות פה עכשיו.

אורי אריאל: מה זה המבנים שלא החלו?

אורי אריאל: כי אומרים: חלק, חלק.

אורי אריאל: לפעמים חלק זה 70 אחוז, אז תני רק הרגשה מה זה.

אסנת קמחי: אורי, בניצנים המוסדות ציבור, יש מוסדות ציבור מרכזיים, ויש מוסדות ציבור של כל אחד מהיישובים.

אורי אריאל: יישוביים.

אסנת קמחי: יישוביים.

אסנת קמחי: אז יש יישוביים שטרם התחילו, וגם אין שם כל כך בניה.

אסנת קמחי: בית הכנסת של מורג עוד לא התחיל.

אסנת קמחי: למה הוא לא התחיל?

אסנת קמחי: כי הסכום שמוקצה לו הוא יחסית סכום קטן והם רוצים לבנות משהו מאד גדול, ועד שהם לא יבינו שאו הם מתכנסים לסכום שהוקצה להם, או הם יודעים להביא את הכסף, ואז אנחנו צריכים להעביר את התכנון לרשות המקומית, כי המדינה לא יודעת לקבל כסף, עד שזה לא ייגמר אנחנו לא יודעים להתקדם.

אסנת קמחי: אז יש פה כמה כאלה.

אסנת קמחי: כל האחרים התחילו בתכנון.

אסנת קמחי: מה שייגמר בתכנון גם יצא מיד למכרז, אמרתי אין בעיה של כסף.

אסנת קמחי: רוב הדברים יצאו למכרז.

אסנת קמחי: יש בעיות הזויות.

אסנת קמחי: יש לנו תוצאות מכרז לפני חצי שנה, אני חושבת, בניצן, על הקמת מקווה והקמת מועדון, שאי אפשר להקים אותם, כי במקום נמצאות קראווילות שגרים בהם אנשים ומינהל הדיור הממשלתי לא מצא דרך לפנות אותם לקראווילה אחרת.

ליאורה טושינסקי: לא רצה לפנות אותם.

קריאה: גלית, גלית, תגידי, נו.

ליאורה טושינסקי: לא רצה לפנות אותם.

אסנת קמחי: בפועל הקראוון עומד ואי אפשר להתחיל לבנות.

אורי אריאל: ברור.

אסנת קמחי: למרות שיש לנו - - -

ליאורה טושינסקי: עכשיו כבר אותה משפחה עברה לבית שלה, אבל זה כבר לא רלוונטי כי הקבלן לא מוכן להיכנס עכשיו.

אסנת קמחי: הקבלן לא מוכן להיכנס, ועל התקופה שבה הוא איבד אנחנו נצטרך לשלם לו עד זה פיצוי.

אסנת קמחי: הסתבכנו שם קצת, אבל זה פתיר.

אורי אריאל: לא, זה בכלל לא הזוי.

אורי אריאל: אלה החיים.

אורי אריאל: מה הזוי פה?

אסנת קמחי: מה הזוי?

אסנת קמחי: קבלן זוכה של מבנה ציבור וקראווילה עומדת שם באמצע, כשיש ... מלאות בניצן.

אורי אריאל: נו, זה ... עוד משהו?

אסנת קמחי: לא.

אסנת קמחי: בעיקרון הדברים - - -

אורי אריאל: מה עם נחל שורק?

אורי אריאל: הכל בסדר?

אורי אריאל: הכל בשליטה?

אסנת קמחי: תשאל את ...

אסנת קמחי: הוא מנהל את הכל ביד רמה.

אליהו אסקוזידו: משרד השיכון אצלי לא נכנס.

אליהו אסקוזידו: הוא לא רוצה לבוא, הוא מחרים אותנו.

אסנת קמחי: הוא יודע למה כנראה.

אליהו אסקוזידו: אז אנחנו עושים את הדברים לבד.

אורי אריאל: אתה יכול לפתח את הנושא הזה, אסקוזידו?

אורי אריאל: לא צריך.

אורי אריאל: בסדר.

אליהו אסקוזידו: רציתי להוסיף משהו לנקודה הזאת של משרד השיכון שבנחל שורק הם לא נכנסים, אבל הם יכולים ללמוד מנחל שורק.

אליהו אסקוזידו: היא אומרת,אסנת, כל הזמן: ייכנסו הראשונים ואחרונים, וזה לא נורא.

אליהו אסקוזידו: הלקח וההישג הנדרשים שלמדנו אותם וביצענו אותם והם הוכיחו את עצמם זה שמבני ציבור צריכים להיות לפני המפונים ולא אחרי.

אליהו אסקוזידו: כי זה חלק מהתמריץ של האנשים לבנות ולהגיע.

אליהו אסקוזידו: גני ילדים, זה לא היא בונה את הגני ילדים אולי, ואת המעונות, אבל בניית המוסדות חינוך, גם מועדון לפחות, לא דווקא בית כנסת, אתה יודע, אבל חלק מהמוסדות חייבים להיות בנויים לפני שהמפונים מגיעים, וזה מביא את המפונים.

אליהו אסקוזידו: אנחנו יודעים, מטבע הדברים, הקבלן לא בא, לא נכנס, אחר כך אנשים מתחילים לגור, אז אין מבני ציבור.

אליהו אסקוזידו: בניצן אני יודע, כי הם היו אצלי ובכו לי שהם כבר גרים ואין להם שם שום דבר בפנים, 130 משפחות, משהו כזה, וזה לא נכון להגיד שצריך - - -

אורי אריאל: לא, היא לא אמרה שזה ...

אורי אריאל: אחרי, היא אמרה, שאלתי, היא אמרה שזה ייפגש.

אורי אריאל: מבני הציבור ייפגשו.

אליהו אסקוזידו: אני טוען שזה לא צריך להיפגש, אני טוען שזה - - -

אורי אריאל: הבנתי.

אורי אריאל: בסדר.

אורי אריאל: הבנתי.

אורי אריאל: כן, ליאורה.

אסנת קמחי: אני אלמד ממך.

ליאורה טושינסקי: מעבר לבעייתיות הזאת שראינו גם בדיווח של אסנת, ישנה בעייתיות, לצערנו, אולי לא היינו ערים ולא זימנו לכאן, עם משרד החינוך.

ליאורה טושינסקי: יש עיכוב, החל מהחצי שנה אחרונה, עיכוב בבינוי של החינוך למפונים.

ליאורה טושינסקי: נובע מבעיות של משרד החינוך.

אורי אריאל: את יכולה להסביר לנו?

אורי אריאל: אנחנו לא נדון.

ליאורה טושינסקי: אני יכולה להגיד לך ברמת התוצאה.

ליאורה טושינסקי: אני חושבת שצריך להרים איזה שאילתא מסויימת, ואני אומרת בדיעבד אני מצטערת שלא זימנו, לא ביקשנו מהם לבוא לפה.

ליאורה טושינסקי: אני רק אגיד לך ברמת התוצאה, ישנם מקומות, כמו בית ספר בניצן, כמו גני ילדים בלכיש, שישנם אישורים, כולל תקציב, כולל אישור תקצוב לבינוי חינוך, ולמשרד החינוך אין כסף, כל מיני בעיות שיש לו עם מפעל הפיס ואגף תקציבים, ולא יודעת מה, לא יודעת הכל.

ליאורה טושינסקי: בפועל הוא לא משחרר הרשאות לבינוי של מוסדות חינוך.

אורי אריאל: את יודעת להגיד לנו משהו על זה, דניאלה?

דניאלה פרתם: אני לא חושבת - - -

אורי אריאל: זה מתקציב הפיתוח, הכיתות הללו זה תקציב חינוך כללי, או שאתם, אתם תקצבתם בזמנו איזה 130 כיתות, נדמה לי.

עדיאל שמרון: יש החלטת ממשלה, אם יורשה לי, יש החלטת ממשלה לפני 3 שנים בערך וזה היה בדיוק בתקופה שמשרד החינוך קיבל 5 מיליארד שקל לכיתות חינוך בכלל ברחבי הארץ, ונתנו 60 ומשהו מיליון שקל, זה לא היה 130, אם אני זוכר את הסכום נכון.

אורי אריאל: 130 כיתות זה 60 מיליון שקל.

אורי אריאל: זה יוצא טוב.

עדיאל שמרון: 130 כיתות.

עדיאל שמרון: נתנו תקציב, תגברו את משרד החינוך ב – 60 מיליון שקל ייעודיים וההחלטה קבעה במפורש: זה התקציב, מה שהתקן ידרוש בהמשך – משרד החינוך ייתן מתקציבו.

עדיאל שמרון: נחל שורק התקדמו מאד אצלם, וחלק גדול מהתקציב של ה – 60 מיליון שקל הלך לשם, כי הם הגיעו למקומות האלה.

אורי אריאל: בסדר.

אורי אריאל: מצויין.

עדיאל שמרון: עכשיו משרד החינוך, שצריך להביא את הכסף מתקציבו השוטף - - -

אורי אריאל: הבנתי.

אורי אריאל: אני מבקש, ליאורה, תעבירי לי מסמך שמפרט בדיוק את האישורים וכמה, לפי אבל תיקנון, לא מה מתחשק, אלא מה ...

אורי אריאל: פרוגרמת משרד החינוך.

ליאורה טושינסקי: צודק אלי, יישוב לא יאוכלס אם לא יהיו בו גני ילדים, למשל.

אורי אריאל: הבנו.

אורי אריאל: לא צריך לגייר אותנו.

צביקה קדמן: נצר חזני גני הילדים כבר שנה בנויים, גמורים.

אורי אריאל: חברים, נשארו עוד דקותיים, אנחנו מסכמים.

אורי אריאל: לא צריך לגייר אותנו.

אורי אריאל: אנחנו מבינים את הצורך ואת הדחיפות.

אורי אריאל: אנחנו רק צריכים את הרשימה המדויקת, ואני אזום פגישה עם שר החינוך על זה, או נתחיל גם יגאל צרפתי ונראה אם נגמור את זה אצלו – טוב.

אורי אריאל: ואם לא – נלך לשר החינוך ונראה איך נפתור את הבעיה.

אורי אריאל: ברור שצריך את המבנים האלה זה בדחיפות עליונה.

אורי אריאל: טוב שהעלית את זה.

אורי אריאל: יש עוד משהו, או מישהו שחייב לומר לנו עוד משהו?

אסנת קמחי: אני לא אמרתי כלום על חלוציות.

אסנת קמחי: אבל הייתי שם, אז אתה יודע.

אורי אריאל: ראיתי שאתם עושים עבודה יפה.

אורי אריאל: כולם.

אורי אריאל: כולם יבואו על הברכה.

אורי אריאל: אני לא אומר שמות.

אורי אריאל: אני מסכם ברשותכם.

אורי אריאל: א' – תודה על כל העבודה שנעשתה ושנעשית ושתיעשה.

אורי אריאל: כל מה שכבר בתוך הקנה ואני יודע שכולם מתאמצים, משתדלים.

אורי אריאל: אנחנו לא קובעים עכשיו עוד ישיבה.

אורי אריאל: אם יהיה צורך – נתאם עוד ישיבה בטווח של חודש, חודשיים.

אורי אריאל: מי שהתבקש להעביר חומר – יעביר את זה בהקדם, כדי שנוכל לסייע.

אורי אריאל: תודה רבה לכולם.

אורי אריאל: נסיעה טובה ובהצלחה.

אורי אריאל: תודה.